text: সায়মন সাদিক (জন্ম: ৩০ আগস্ট, ১৯৮৫) একজন বাংলাদেশী চলচ্চিত্র অভিনেতা। ২০১২ সালে পরিচালক জাকির হোসেন রাজু পরিচালিত জ্বী হুজুর চলচ্চিত্রে অভিনয়ের মাধ্যমে বাংলাদেশী চলচ্চিত্রে তার আগমন ঘটে।
  
  প্রাথমিক জীবন 
  সায়মন ১৯৮৫ সালের ৩০ আগস্ট বাংলাদেশের কিশোরগঞ্জ জেলার কিশোরগঞ্জ সদর অবস্থিত কলাপাড়া গ্রামে জন্মগ্রহণ করেন। শৈশব কাটে কিশোরগঞ্জ সদরে। কিশোরগঞ্জ সরকারী বালক উচ্চ বিদ্যালয় থেকে মাধ্যমিক পাশ করেন। তিনি স্যাটেলাইট চ্যানেল এনটিভি আয়োজিত "সুপার হিরো সুপার হিরোইন" অনুষ্ঠানে অংশগ্রহণ করেন।
  
  চলচ্চিত্র জীবন 
  সায়মন ২০১২ সালে পরিচালক জাকির হোসেন রাজুর জ্বী হুজুর চলচ্চিত্রে অভিনয়ের মাধ্যমে তার চলচ্চিত্র জীবন শুরু করেন। পরবর্তীতে তিনি ২০১৩ সালে পোড়ামন ছবিতে অভিনয় করে দর্শকের কাছে পরিচিতি পান। এর পরের বছর তিনি এর বেশি ভালবাসা যায় না চলচ্চিত্রে অভিনয় করেন। ২০১৪ সালে মুক্তি পায় রাজু চৌধুরী পরিচালিত তুই শুধু আমার, এবং শফিক হাসানের স্বপ্নছোঁয়া। পরের বছর অভিনয় করেন মোস্তাফিজুর রহমান মানিকের "ইটিশ পিটিশ প্রেম" চলচ্চিত্রে, কিন্তু সেন্সরবোর্ডের আপত্তি থাকায় নামটি পরিবর্তন করে চুপি চুপি প্রেম নামে মুক্তি দেওয়া হয়। ২০১৬ সালে মুক্তি পায় মাটির পরী, পুড়ে যায় মন এবং অজান্তে ভালোবাসা। অপূর্ব-রানা পরিচালিত পুড়ে যায় মন সায়মন-পরীমনি জুটির প্রথম মুক্তিপ্রাপ্ত চলচ্চিত্র। তারা প্রথম একসঙ্গে অভিনয় করেন রানা প্লাজার দুর্ঘটনা নিয়ে নির্মিত রানা প্লাজা চলচ্চিত্রে, কিন্তু অনেক দৃশ্য বাদ দিয়ে সেন্সরবোর্ডের অনুমতি পেলেও হাইকোর্টের নিষেদাজ্ঞার কারণে ছায়াছবিটি এখনো মুক্তি পায় নি। এছাড়া অভিনয় করছেন ও মুক্তির অপেক্ষায় আছে এ জে রানার তোমার জন্য পরাণ কান্দে, মিজানুর রহমান শামীমের ধ্বংস মানব, এফ আই মানিকের সারপ্রাইজ, শাহীন সুমনের প্রবাসী ডন ও মিয়া বিবি রাজি, পি এ কাজলের মায়াময় ও চোখের দেখা, মোস্তাফিজুর রহমান মানিকের প্রেম বলে কিছু নেই, এবং  দেবাশীষ বিশ্বাসের মন জ্বলে, চলচ্চিত্রে। এছাড়া আকাশ আচার্য পরিচালিত ভৌতিক চলচ্চিত্র মায়াবী-এ অভিনয় করছেন। ২০১৮ সালের ঈদুল আযহায় জান্নাত চলচ্চিত্রে তাকে মাহিয়া মাহীর বিপরীতে দেখা যায়।   "জান্নাত" চলচ্চিত্রে  অনবদ্য অভিনয়ের জন্য ২০১৮  সালে শ্রেষ্ট অভিনেতা ক্যাটাগরিতে জাতীয় চলচ্চিত্র পুরস্কার লাভ করেন।
  
  চলচ্চিত্রের তালিকা
  
  পুরস্কার ও মনোনয়ন
  
  আরও দেখুন 
   বাংলাদেশী অভিনেতাদের তালিকা
  
  তথ্যসূত্র
  
  বহিঃসংযোগ 
   
  
  বিষয়শ্রেণী:১৯৮৫-এ জন্ম
  বিষয়শ্রেণী:জীবিত ব্যক্তি
  বিষয়শ্রেণী:২১শ শতাব্দীর বাংলাদেশী অভিনেতা
  বিষয়শ্রেণী:কিশোরগঞ্জ জেলার ব্যক্তি
  বিষয়শ্রেণী:বাংলাদেশী চলচ্চিত্র অভিনেতা
  বিষয়শ্রেণী:শ্রেষ্ঠ অভিনেতা বিভাগে জাতীয় চলচ্চিত্র পুরস্কার (বাংলাদেশ) বিজয়ী
title: সায়মন সাদিক